stanford-oval/wikipedia huggingface dataset:
בלה טאבור
ביוגרפיה > אחרי 1945

בשנת 1945 התחתן עם שטפניה מאנדי. בין השנים 1945 - 1947 עבד בלשכת העיתונות של ראש הממשלה, ומשנת 1948 עד 1950 כפקיד. משנת 1951 התפרנס כמתרגם. הוא לא הורשה לפרסם את עבודתו בתקופת הקומוניזם עד 1989. בינתיים המשיך לכתוב. עבודתו התמקדה בפרקי "המבוא לפרהיסטוריה של המציאות". הפרק הראשון של יצירה זו הופיע עוד בחייו, בעוד פרסום הפרקים האחרים החל רק לאחר מותו.
בלה טאבור ולאיוש סאבו הניחו למעשה את היסודות של בית הספר לדיאלוג של בודפשט בשנים שלאחר המלחמה. בשנים אלו עבדו בצמוד לסופר בלה המוואש ופיתחו קשר הדוק יותר עם לאיוש פילפ. בתקופת הדיקטטורה הקומוניסטית הוא ואשתו התפרנסו מתרגום ספרותי. הפעילות העיקרית שלו הייתה עבודה וכתיבה תאורטיים, כמו גם שיחות תאורטיות ופנאומטולוגיות קבועות פנים אל פנים עם אלה שהשתייכו למעגל האינטלקטואלי הצר והרחב שלו. בין השנים 1956–1992 הוא ערך סמינרים פרטיים מתמשכים - בשנות השבעים אלה נקראו סמינר פרסוקרטי - שהשתתפו בהם שני דורות של אמנים, סופרים וחוקרי טבע.
כתביו

כתב אישום נגד רוח הרפאים ( עם לאיוש סאבו 1936), מהדורה שנייה עם מילות הקדמה של בלה טאבור (1991)
שתי דרכי היהדות (1939), מהדורה שנייה עם מילות פתיחה של בלה טאבור (1990)
אישיות ולוגואים, הקדמות ופרשנויות על הפרהיסטוריה של המציאות (מהעיזבון פורסם על ידי אדם טאבור ) (2003)
פיתוי וחטא (1972, פורסם בשנת 2004)
נימוקי אלוהים של אנסלמוס ופיתוי האלוהים של ניטשה (פרסום: לאסלו שוראני ואדאם טאבור, 2010)
להכיר: ליצור מרחב (2010)
מה המשמעות של לשאול? - מבוא לסמינר הפרקוקרטי בשנת 1971 (2013)
תרגומיו הספרותיים

N. Heribert-Nilsson: A fejlődés gondolata és a modern biológia (1945)
J. Strachey: A társadalmi hitel (1945)
P. A. Sarija: A kommunista erkölcs néhány kérdése (Mándy Stefániával, 1951)
D. M. Trosin: A fejlődés dialektikája a micsurini biológiában (1951)
E. H. S. Burhop: Mit hozhat az atomenergia az emberiségnek? (Mándy Stefániával, 1952)
I. Sz. Csigarjov: A Szovjetunió Kommunista /bolsevik/ Pártjának 14. kongresszusa (Mándy Stefániával, 1952)
M. M. Sejnman: Vatikán a második világháborúban (Mándy Stefániával, 1952)
A. F. Siskin: A burzsoá erkölcs - az imperialista reakció fegyvere (Gellért Györggyel, 1952)
V. Poltorackij: Úton és otthon (regény, Mándy Stefániával, 1952)
D. A. Furmanov: Felejthetetlen napok és más elbeszélések (Brodszky Erzsébettel, 1953)
J. S. Allen: Atomimperializmus (Mándy Stefániával, 1953)
M. Rozental-P. Jugyin: Filozófiai lexikon (Mándy Stefániával, 1953)
I. Vasziljev: Török "semlegesség" a második világháborúban (1953)
I. Valentyinov: Afrikai történetek (elbeszélések, 1953)
V. M. Zimenko: A szovjet arcképfestészet (Mándy Stefániával, 1953)
V. Minarjev: A kárhozottak titkos fegyvere (Mándy Stefániával, 1954)
I. A. Goncsarov: Hétköznapi történet (regény, 1955)
P. Nyikiforov: Életre-halálra (regény, 1955)
A. Szerafimovics: Vasáradat (regény, Mándy Stefániával, 1955)
Sz. Ajni: Bokhara (regény, 1956)
A. N. Tolsztoj: Garin mérnök hiperboloidja (tudományos-fantasztikus regény, 1957)
J. Slocum: Vitorlával a föld körül (útleírás, 1958)
E. Strittmatter: Apja még nincs (ifjúsági regény, 1958)
M. Gorkij: A kán meg a fia (elbeszélések, 1959)
A. I. Kuprin: Párbaj (kisregény, 1959)
L. N. Tolsztoj: Szevasztopol (elbeszélések, 1960)
W. Willis: Hét kicsi nővér. Tutajjal a Csendes-óceánon (útiélmények, 1960)
Sz. M. Golicin: Negyven elszánt kutató (ifjúsági regény, 1961)
A. I. Kuprin: Cirkusz (kisregény, 1963)
M. Gorkij: Az áruló (elbeszélés, 1965)
Sz. P. Zlobin: Nyomtalanul eltűntek (regény, 1967)
K. Fegyin: Rendkívüli nyár (regény, 1968)
V. N. Figner: Vihar Oroszország felett (visszaemlékezések, 1968)
V. N. Szjomin: Heten egy házban (kisregény, 1970)
V. N. Lazarev: Középkori orosz festészet (Mándy Stefániával, Juhász Józseffel, 1975)
V. N. Lazarev: Bizánci festészet (1979)
לקריאה נוספת

מיהו מי בספרות ההונגרית? בודפשט, 1999 ISBN 9-638157-91-7
בלה טאבור: אישיות ולוגואים, הוצאת בלשי, בודפשט, 2003 ISBN 963 506 551 5
הערות שוליים

↑  "Születési bejegyzése a Budapest VIII. kerületi polgári születési akv. 1441/1907. folyószáma alatt".
↑  Wolf utónéven is.
↑  "Szülei házasságkötési bejegyzése a pesti ortodox zsidó hitközség házassági akv. 19/1891. folyószáma alatt".
| --- | --- |
בקרת זהויות :  NLI: 987007298313405171  GND: 1223104087  ISNI: 0000 0000 7981 3266  LCCN: n92117103  VIAF: 2884759   WorldCat (עם VIAF): 2884759
בלתי נשכחים

| --- | --- |

כרזת הסרט
 בימוי:  סילבסטר סטאלון
 הופק בידי:  אבי לרנר 
 תסריט:  דייוויד קלהאם, סילבסטר סטאלון 
 עריכה:  קן בלקוול   פול הרב
 שחקנים ראשיים:  סילבסטר סטאלון   ג'ייסון סטיית'האם   ג'ט לי   דולף לונדגרן
 מוזיקה:  בריאן טיילר
 צילום:  ג'פרי קימבול
 מדינה:  ארצות הברית 
 חברת הפקה:  Nu Image, סרטי מילניום, ליונס גייט אנטרטיינמנט 
 חברה מפיצה:  סרטי "Lionsgate"
 שיטת הפצה:  וידאו על פי דרישה 
 הקרנת בכורה:  ארצות הברית 13 באוגוסט 2010 ישראל 12 באוגוסט 2010
 משך הקרנה:  103 דקות
 שפת הסרט:  אנגלית ספרדית
 סוגה:  סרט פעולה, סרט מתח 
 תקציב:  80 מיליון דולר
 הכנסות:  274,470,394 דולר
 הכנסות באתר מוג'ו:   expendables
 סרט הבא:  בלתי נשכחים 2
 אתר רשמי
 דף הסרט ב־IMDb
 
בלתי נשכחים (באנגלית: The Expendables) הוא סרט אקשן אמריקאי משנת 2010, שביים סילבסטר סטאלון, בכיכובם של כמה מהבולטים בשחקני הפעולה: סילבסטר סטאלון, ג'ייסון סטיית'האם, ג'ט לי, דולף לונדגרן, רנדי קוטור, סטיבן ויליאמס, טרי קרוז, מיקי רורק, ברוס ויליס וארנולד שוורצנגר (שני האחרונים בהופעת קמע).
בעקבות הסרט, יצא סרט המשך בשם "בלתי נשכחים 2".
עלילה

הסרט מספר על עלילות חבורת שכירי חרב. מנהיגם, ברני רוס (סילבסטר סטאלון), יוצא הכוחות המיוחדים והאגף לפעולות מיוחדות, מקבל הצעה ממר צ'ארץ' (ברוס ויליס), איש סוכנות הביון המרכזית, להרוג מנהיג דיקטטור באי הנמצא בין מפרץ מקסיקו לבין דרום אמריקה. החבורה מחליטה לערוך סיור לפני החלטתה. בסיור הם פוגשים את סנדרה (ג'יזל יטאי) שמסבירה להם על המצב המסובך בארצה. תוך זמן קצר הם מסתבכים עם המיליציות באי, אך הם מצליחים להימלט. לאחר דיון קצר הם מחליטים לא לבצע את המשימה עקב רמת הקושי הגבוהה שלה. אך לאחר שברני מדבר עם חברו טול (מיקי רורק) על המשימה. הוא מחליט לשנות את החלטתו ולצאת למשימה. שאר חבריו לא שמחים מההחלטה אך הם מצטרפים.
כאשר הם מגיעים לאי הם מגלים שהדיקטטור כפוף לאדם אמריקאי בשם ג'יימס מונרו (אריק רוברטס), בעצמו איש סוכנות הביון המרכזית בנוסף לכך למונרו יש שומר ראש ושמו פיין (סטיבן ויליאמס). אחר כך גאנר (דולף לונדגרן) בוגד בצוות ומצטרף אל מונרו. לאחר מאבק אלים עם גאנר, ברני גורם לו לשתף פעולה עם הצוות לאחר מכן, הדיקטטור נרצח, ובסוף ברני נאבק בפיין. לאחר מאבק אלים וקשה עם פיין, טול רוד ממשיך להיאבק בו אך לאחר מכן, הוא גורם לו לעלות באש לאחר שהחבורה העלתה את המקום באש, טול רוד הורג את פיין. לבסוף ג'יימס אוחז בסנדרה ומאיים להרוג אותה.
לי כריסמס (ג'ייסון סטיית'האם) נועץ סכין בגבו של מונרו והצוות משלים את המשימה.
הסרט נגמר במשחק פגיעה למטרה של טוול נגד לי.
שחקנים

סילבסטר סטאלון - ברני רוס, יוצא הכוחות המיוחדים והאגף לפעולות מיוחדות.
ג'ייסון סטיית'האם - לי כריסמס, יוצא יחידת הקומנדו הבריטית SAS.
ג'ט לי - יאן יאנג
רנדי קוטור - טול רווד
דולף לונדגרן - גאנר ג'נסן
טרי קרוז - הייל סיזר
מיקי רורק - טול, יוצא הכוחות המיוחדים
אריק רוברטס - ג'יימס מונרו, איש סוכנות הביון המרכזית לשעבר.
דוד זאייאס - גנרל גארזה
סטיבן ויליאמס - דן פיין
גארי דניאלס - דה בריט
ג'יזל יטאי - סנדרה
כריזמה קרפנטר - לסי
ברוס ויליס - מר צ'ארץ', איש סוכנות הביון המרכזית
ארנולד שוורצנגר - טרנט "טרנץ'" מאוזר
הפקה

את הסרט הפיקו אבי לרנר, קווין קינג טמפלטון וג'ון תומפסון. הסרט צולם בריו דה ז'ניירו, ניו אורלינס ולוס אנג'לס. בשנת 2012 עלה לאקרנים סרט ההמשך, בלתי נשכחים 2.
ביקורות והכנסות

רוב הביקורות על הסרט היו מעורבות, אך למרות הביקורות הסרט הפך להצלחה מסחרית. הוא אף הגיע למקומות הראשונים של שוברי הקופות בארצות הברית, אנגליה וסין. נכון ל-26 בספטמבר 2010 הסרט הכניס כ-101,505,966 דולר בארצות הברית וכ-146,053,000 דולר בחו"ל. ובסך הכל $274,470,394.
ג'ו

ערך זה עוסק בנשק מוט יפני. אם התכוונתם למשמעות אחרת, ראו .
ג'וֹ (杖:じょう, jō?) הוא מקל עץ המשמש ככלי נשק יפני מסורתי. הוא פותח ביפן העתיקה לצורך אימון סמוראיים ולדו-קרב. הג'ו משמש לרוב בג'וֹדּוֹ (אומנות המקלות) ובאייקידו. בנוסף ישנם כוחות משטרה יפנים שעדיין משתמשים בג'ו.
ג'ו
מקור

לפי האגדה הג'ו הומצא על ידי סמוראי בשם קטהסויושי (夢想 權之助 勝吉) לאחר שתקף סמוראי אחר בשם מיאמוטו מוסאשי (宮本 武蔵 ) והלה הכה אותו עם עץ מדורה שהיה זרוק לידו, והפיל אותו. קטהסוישי כל כך הורשם, שהוא עזב את המקום והקים בית ספר ללחימה במקל כנגד חרב.
שימוש בג'ו

הג'ו הוא כלי נשק, הדורש טכניקה, דיוק וזריזות ולא כוח. המכות של הג'ו מכוונות לרוב למקומות פגיעים בגוף האדם דוגמת הרקות. הג'ו קצר מהבו ולכן דורש זריזות גדולה יותר, אך הג'ו ארוך יותר מהבוקן (חרב עץ) ולמרות זאת דרושה מיומנות גבוהה כדי להילחם בקרב של ג'ו נגד חרב.
בשונה מהחרב והסכין את הג'ו אפשר לתפוש בכל מקום לכן מספר המכות האפשריות בו הוא כמעט אין סופי.
שימוש בג'ו > באייקידו

באייקידו יש לג'ו שלושה שימושים מרכזיים:
ג'ו-דורי - הנגא (NAGE - מבצע הטכניקה) לא מחזיק בנשק, והאוקא (UKE - התוקף) תוקף בעזרת מקל. על הנגא להגן על עצמו מהתקפות שונות כגון דקירה לבטן מכה לצד הראש ומכה לחזית הראש.
ג'ו-נגא - הנגא מחזיק במקל והאוקא תופס את המקל שלו, הנגא צריך להטיל את האוקא או לנעול אותו בבריח. ישנן תפיסות שונות ורבות בהן יכול האוקא לתפוס את המקל של הנגא, לכל אחת מהן יש עשרות הגנות שונות.
ג'וגי - הג'וגי הוא קאטה של תנועות בעזרת המקל המדמות קרב בין לוחם בעל מקל לכמה תוקפים התוקפים לרוב בחרבות (אין שום תוקפים במציאות והקאטה נעשית לבד). הג'וגי בוחן את איכות המכות של האייקידוקה. ישנם שלושה ג'וגים באייקידו, ג'וגי 1 - 3.
שימוש בג'ו > בג'ודו

בג'ודו (אומנות המקלות) יש שני סוגים של שימושים. הראשון הוא הג'וגי, גם כן רצף של מכות כנגד סייפים. הקאטות הן סה"כ דומות לקאטות באייקידו רק שבג'ודו יש 12 קאטות שונות.
השימוש הנוסף הוא משטרתי. כיוון שמאז ומעולם האומנות הייתה קשורה מאוד לאכיפת החוק, גם בלימוד האומנות לומדים דברים רבים הקשורים לעניין, לדוגמה שימושים שונים של המקל כדי להכניע, לרתק ואף לקשור את בן הזוג.
מאפייני הג'ו

הג'ו עשוי לרוב מעץ אורן (בימינו בעיקר אורן טיוואני), לכל אדם מתאים ג'ו באורך אחר, ג'ו צריך להגיע מהרצפה עד לבית שחיו של האוחז בו, כך שאורכו הממוצע הוא 128 ס"מ. עובי הג'ו הוא בין 24 ל-30 מ"מ, עובי המקנה לו חוזק ועמידות בד בבד עם משקל מתאים ונח לשימוש.
על הג'ו להיות ישר לכל אורכו על מנת לשמור על הדיוק בלחימה איתו. ג'ו ישר מתגלגל היטב על רצפה ישרה.
ג'טה בורלקו

| --- | --- |

 לידה:  22 ביולי 1974 (בת 50) בלץ, ברה"מ 
 מוקד פעילות:  מולדובה 
 תקופת הפעילות:  מ-1993 
 סוגה:  ג'אז 
 סוג קול:  קונטרה אלט 
 כלי נגינה:  כינור 
 www.getaburlacu.com
 
ג'טה בורלקו (ברומנית: Geta Burlacu; נולדה ב-22 ביולי 1974) היא זמרת מולדובנית.
ביוגרפיה

בורלקו נולדה בבלץ והחלה לשיר בגיל שבע, היא למדה נגינה בכינור בבית ספר למוזיקה בעירה ובנוסף היא בוגרת בית ספר תיכון מוזיקלי, מ-1993 ועד 1997 היא למדה ג'אז ומוזיקה עממית באקדמיה למוזיקה בקישינב, לאחר מכן החלה בקריירה מקצועית בתחום וביצעה הופעות במספר מדינות, היא זכתה במספר פרסים ופסטיבלים בתחום.
בין השנים 1998–2011 הייתה זמרת בלהקת "Univox", ומ-2005 ועד 2007 לימדה באקדמיה למוזיקה, תיאטרון ואמנות יפה של מולדובה.
בשנת 2007 השתתפה במסע ההופעות הבינלאומי של להקת בואנה ויסטה סושיאל קלאב ברומניה.
ב-2008 נבחרה לייצג את מולדובה באירוויזיון עם שירה "המאה של האהבה" בתחרות הגמר הלאומית בה השתתפו 12 זמרים והרכבים מוזיקליים שונים, באירוויזיון שנערך בסרביה לא הצליחה להעפיל לגמר.
בשנת 2009 השתתפה בפסטיבל הבמה המוזהבת ברומניה.
ב-2010 השתתפה בקונצרט בפריז שנערך לכבוד יום האישה ואורגן על ידי אונסק"ו, היא משמשת כשגרירה של רצון טוב עבור קרן של האומות המאוחדות (United Nations Population Fund).
הערות שוליים

↑  Geta Burlacu to Belgrade representing Moldova - Eurovision Song Contest 2008, eurovision.tv
↑  "International Festival "The Golden Stag" from Romania Brings Eurovision Voices to the stage". EuroVisionary (באנגלית בריטית). 2009-09-04. נבדק ב-2018-11-19.
↑  UNESCO celebrates International Women’s Day, www.unesco.org (באנגלית)
| --- | --- |
בקרת זהויות :  MusicBrainz: 742d47f6-a052-4019-af65-b219a209fb73  VIAF: 391149106059868491056   WorldCat (עם VIAF): 391149106059868491056
ג'ט הווארד

| --- | --- |

 לידה:  14 בספטמבר 2003 (בן 21) שיקגו, אילינוי, ארצות הברית
 עמדה:  סמול פורוורד
 גובה:  1.98 מטרים
 מספר:  13
 מכללה:  אוניברסיטת מישיגן (2022–2023)
 דראפט:  בחירה מספר 11, 2023 אורלנדו מג'יק
 קבוצות כשחקן
 2023–:  אורלנדו מג'יק
 
ג'ט הווארד (באנגלית: Jett Howard; נולד ב-14 בספטמבר 2003) הוא כדורסלן אמריקאי המשחק בעמדת הסמול פורוורד, בקבוצת אורלנדו מג'יק מליגת ה-NBA.
קריירה

הווארד הוא בנו של כדורסלן העבר ומאמן הכדורסל ג'וואן הווארד. הוא גדל בפלורידה, בעת שאביו שיחק ואימן במיאמי היט, ושיחק כדורסל בתיכונים מקומיים. לאחר שקיבל הצעות ממספר אוניברסיטאות, בחר לשחק עבור קבוצת הכדורסל של אוניברסיטת מישיגן. למרות שאביו הוא מאמן הקבוצה, עבר הווארד בהצלחה תהליך מיון רגיל. במשחקו הראשון בקבוצה, ב-7 בנובמבר 2022, קלע 21 נקודות בניצחון קבוצתו 75–56 על פרדו פורט ויין. ב-12 בינואר 2023 קלע שיא קריירה של 34 נקודות בהפסד קבוצתו בהארכה 84–93 לאיווה. בתום עונה אחת, הכריז כי יתמודד בדראפט 2023 ב-NBA.
הערות שוליים

↑  Jett Howard, son of Juwan Howard, transfers from University School to IMG Academy, Sun Sentinel
↑  Who is Juwan Howard's son? Inside Jace Howard's college basketball career at Michigan, www.sportingnews.com, ‏2022-03-23 (באנגלית אמריקאית)
↑  Kellen Voss, Jett Howard impresses, flashes potential at Jordan Brand Classic, Maize n Brew, ‏2022-04-21 (באנגלית)
↑  Jett Howard, son of Michigan coach Juwan Howard, makes name for himself by starring at Allen Iverson Classic, CBSSports.com (באנגלית)
↑  Michael Cohen, Michigan basketball's recruiting battle for Jett Howard adds subplot to game vs. Tennessee, Detroit Free Press (באנגלית אמריקאית)
↑  Jett Howard commits to play for dad at Michigan, ESPN.com, ‏2021-10-14 (באנגלית)
↑  Jett Howard reflects on his decision to play for his father, brother at U-M: "Can't wait for the experience', TheMichiganInsider.com (באנגלית אמריקאית)
↑  Abbie Telgenhof, Jett Howard is more than just his family name, The Michigan Daily, ‏2022-10-28 (באנגלית אמריקאית)
↑  Dickinson Captures 1,000th Career Point as U-M Defeats Purdue Fort Wayne in Season Opener, University of Michigan Athletics (באנגלית)
↑  Michigan 84-93 Iowa (Jan 12, 2023) Game Recap, ESPN (באנגלית)
↑  Michigan freshman Jett Howard declares for NBA Draft, The Detroit News (באנגלית אמריקאית)
ברוך שטיינברג

ברוך שטיינברג עם אשתו
ברוך שטיינברג (Baruch Steinberg;‏ 17 בדצמבר 1897, פרמישלן – 21 באפריל 1940, קאטין) היה רב פולני, אשר שימש כרב צבאי ראשי של הצבא הפולני בשנים 1936–1939.
חייו

ברוך שטיינברג נולד בעיירה פרמישלן שהייתה אז בתחומי האימפריה האוסטרו-הונגרית (מאז פירוק ברית המועצות חלק ממחוז לבוב של אוקראינה). אביו היה הרב שמעיה שטיינברג, רב העיירה. סבו היה הרב אברהם מנחם הלוי שטיינברג מברודי. גם שלושת אחיו של ברוך שטיינברג היו לרבנים.
הוא קיבל חינוך יהודי מסורתי בעיירת הולדתו. לאחר פרוץ מלחמת העולם הראשונה עזבה משפחת שטיינברג את פרמישלן ועברה לבירה וינה. במהלך שהותו שם עבר סמיכה לרבנות, ולאחריה חזר לפרמישלן.
עם התפרקות האימפריה האוסטרו-הונגרית וכינון פולין העצמאית בנובמבר 1918, הצטרף שטיינברג אל שורות הארגון הצבאי הפולני ושימש כרב של הלוחמים היהודים בארגון. בשנת 1919 הוא השתתף בקרבות להגנת לבוב מפני כוחות הצבא של הרפובליקה העממית של מערב אוקראינה במהלך מלחמת פולין-אוקראינה.
בשנת 1922 התגייס באופן רשמי לשירות המילואים של הצבא הפולני. הצבא סירב לגייסו כקצין דת לשירות קבע בגלל שלא הייתה לו תעודת בגרות רשמית. הוא התקבל לצבא הקבע בשנת 1928, כאשר השלים את בחינות הבגרות והחל לימודי מזרחנות באוניברסיטת לבוב.
תחילה שירת כרב ראשי של גיס מס' 3 בהורדנה ולאחר מכן של גיס מס' 5 בקרקוב וגיס מס' 1 בוורשה. בשנת 1933 הועלה לדרגת "רב בכיר מדרגה שנייה" (המקבילה לרב-סרן בצבא) ומונה לתפקיד ממלא מקום הרב הצבאי הראשי. בשנת 1936 מונה באופן רשמי לתפקיד הרב הראשי של הצבא הפולני.
לאחר הפלישה הנאצית לפולין מונה לתפקיד קצין דת ראשי של חיילים בני דתות אחרות (לא קתולים) של ארמיית קרקוב, בנוסף לתפקידו כרב צבאי ראשי. ב-17 בספטמבר 1939 פלש הצבא האדום למזרח פולין והרב שטיינברג נפל בשבי הסובייטי יחד עם שאר קציני המטה של הארמייה.
שטיינברג הוחזק תחילה במחנה מעצר סטרובלסק שליד לוהנסק. במהלך שהותו במחנה ארגן תפילות לעצירים היהודיים, בהן השתתפו גם עצירים לא-יהודיים. בליל חג המולד של 1939 נלקח מהמחנה ביחד עם שאר אנשי דת ונאסר בכלא בוטירקה במוסקבה. במרץ 1940 הועבר למחנה קוזלסק. ב-12 באפריל 1940 נרצח שטיינברג ביער קאטין יחד עם קצינים פולנים אחרים.
לאחר מותו, בשנת 2007, הועלה לדרגת לוטננט קולונל על פי פקודתו של הרמטכ"ל צבא פולין.
ברק בדש

בדש במדי מכבי נתניה, 2018
טקס הפרישה של בדש ממשחק פעיל
ברק בדש (נולד ב-30 באוגוסט 1982) הוא כדורגלן עבר ישראלי ששיחק בעמדת החלוץ.
קריירה

בדש החל את הקריירה המקצוענית שלו בקבוצת הבוגרים של מכבי חדרה, משם עבר למכבי רמת עמידר. בינואר 2005 צד בדש את עינו של מאמן הפועל תל אביב דאז שייע פייגנבוים במהלך משחק אימון בין הקבוצות, והוא עזב את מכבי רמת עמידר והוחתם בהפועל תל אביב. עד תום עונת 2004/2005 כבש בדש שני שערים ב-14 הופעות בליגת העל, ולאחר מכן שוחרר מהמועדון.
בקיץ 2005 עבר בדש לבני יהודה תל אביב, ובמדיה שיחק שנתיים. בקיץ 2007 עבר להכח עמידר רמת גן מהליגה הלאומית, ובתום עונת 2007/2008 העפיל עם הקבוצה לליגת העל לאחר שכבש עשרה שערים בליגה הלאומית. בעונת 2008/2009 כבש שמונה שערים בליגת העל, אך בסופה ירדה הקבוצה בחזרה לליגה הלאומית. לקראת עונת 2009/2010 חתם בדש במועדון ספורט אשדוד אך לא הצליח להשתלב בקבוצה, ובינואר 2010 עבר להפועל באר שבע, במדיה כבש שבעה שערים ב-13 משחקים.
ב-15 ביולי 2010 חתם בדש בקבוצת עירוני קריית שמונה. בעונתו הראשונה בקבוצה זכה עמה בגביע הטוטו וכבש ארבעה שערי ליגה, ובעונת 2011/2012 כבש שמונה שערי ליגה וזכה עם עירוני קריית שמונה באליפות הראשונה בתולדותיה. ב-30 באוגוסט 2012 הושאל בדש לקבוצה הבלגית ואסלנד-בוורן, וכבר כעבור יומיים, ב-1 בספטמבר, כבש לראשונה במדי קבוצתו החדשה, במשחק הניצחון על סרקל ברוז'. בעונה זו שיחק לצידו של גל שיש, ובסך הכל כבש שמונה שערי ליגה. ב-9 ביולי 2013 חזר בדש לעירוני קריית שמונה, ושיחק במדיה עוד חצי עונה, במהלכה כבש חמישה שערים.
ב-30 בינואר 2014 חתם בדש לעונה וחצי במכבי תל אביב, ששילמה עבורו חצי מיליון שקלים. את הופעת הבכורה שלו ערך ב-9 בפברואר 2014 במשחק הבית נגד הפועל באר שבע כאשר עלה כמחליף בדקה ה-66. במשחקו השני בקבוצה כבש את שער הבכורה שלו במשחק חוץ נגד מכבי פתח תקווה. במשחק העונה מול הפועל באר שבע כבש בדש צמד בניצחון קבוצתו 2–0, ובסך הכל כבש שלושה שערי ליגה במדי מכבי תל אביב עד תום העונה, וזכה עם הקבוצה באליפות. בעונת 2014/2015 כבש שלושה שערי ליגה, וזכה עם הקבוצה בגביע המדינה, בגביע הטוטו ובאליפות שנייה ברציפות.
ב-1 בספטמבר 2015 חתם בדש בהפועל רעננה. בעונתו היחידה בקבוצה בקבוצה כבש שישה שערי ליגה, וסייע לה להעפיל לראשונה בתולדותיה לפלייאוף העליון. ב-8 בספטמבר 2016 חתם במכבי נתניה, לאחר שירדה לליגה הלאומית, ובסיום עונת 2016/2017 העפיל עם הקבוצה בחזרה לליגת העל. בעונת 2017/2018 שותף בתשעה משחקים כמחליף, וב-15 במאי 2018 הודיע על פרישה ממשחק פעיל ומונה למנהל מכבי נתניה.
חיים אישיים

ב-17 במאי 2009 נישא לשרון.
אחיו הצעיר קובי בדש הוא כדורגלן המשחק כחלוץ בליגות הנמוכות, ובשיאו שיחק בהפועל ראשון לציון בליגה הלאומית בעונת 2012/2013.
תארים

אליפות: 2011/2012
גביע הטוטו: 2010/2011, 2011/2012
אליפות: 2013/2014, 2014/2015
גביע המדינה: 2014/2015
גביע הטוטו: 2014/2015
הערות שוליים

↑  שמעון אלבז, ברק בדש סיכם בבוורן הבלגית: "קשה לעכל", באתר ynet, 30 באוגוסט 2012
↑  שלום אלבז, ‏בא הביתה:ברק בדש חזר לעירוני קריית שמונה, באתר ONE‏, 9 ביולי 2013
↑  בדש חתם וילבש את חולצה מספר 23, באתר מכבי תל אביב, 30 בינואר 2014
↑  רענן ברנובסקי‏, מכבי תל אביב: סוכמה העברתו של ברק בדש, באתר וואלה, 30 בינואר 2014
↑  ברק בדש שוחרר ממכבי תל אביב, באתר מכבי תל אביב, 1 בספטמבר 2015
↑  עונת החתונות החלה, ברק בדש מתחתן
ג'ונתן וילה

ג'ונתן וילה פריירה (בספרדית: Jonathan Vila Pereira; נולד ב-6 במרץ 1986 בפורינו שבספרד) הוא כדורגלן ספרדי המשחק בעמדת הקשר האחורי.
קריירה

וילה שיחק בכל קבוצות הילדים והנוער של סלטה ויגו, ואת הופעת הבכורה שלו בקבוצה הבוגרת ערך ב-17 בדצמבר 2006, כשנכנס כמחליף 14 דקות לסיום בתיקו 1-1 מול לבאנטה. וילה הפך לשחקן הרכב בסלטה בעונת 2008/2009, כשהייתה בליגה השנייה בספרד, ובעונת 2011/2012 עזר לקבוצה לעלות חזרה לליגה הבכירה.
ב-13 בינואר 2014 הגיע וילה לישראל והושאל לחצי עונה לבית"ר ירושלים. לקראת עונת 2014/2015 חתם בריאל אוביידו מהליגה השלישית בספרד. ב-16 ביולי 2017 חתם ברקראטיבו ולבה.
ב-23 באוגוסט 2018 וילה חתם בפונה סיטי מהסופר ליג ההודית.
ג'ט גראוט

ג`ט גראוטינג (באנגלית: Jet Grouting) הוא מונח כללי המתאר מגוון רחב של טכניקות בהנדסה אזרחית המאפשרות טיוב קרקע ושינוי תכונותיה הגיאו - מכניות כך שתוכל להתאים לצרכים החדשים הנדרשים ממנה. מבנים, מתקנים, כבישים וכו` מבוססים ומתפקדים על פני הקרקע (לעיתים אף בתוכה) ולכן נדרשות מהקרקע תכונות מוגדרות היטב כדי שתוכל לעמוד בדרישות התכנון כך שהמבנה יוכל לתפקד בהתאם לייעוד, לקיים ולצרכים הנדרשים ממנו.
אחת הטכניקות לשינוי ושיפור תכונות הקרקע נקראת ג`ט גראוטינג ועיקריה – שינוי המבנה החלקיקי של הקרקע על ידי יצירת מסת חומר חדשה באמצעות טכניקות שונות שיפורטו בהמשך.
אחת הטכניקות היא הזרקת נוזלים (אולטרה נוזלים) בלחץ גבוה (צמנט וחומרי מליטה אחרים) אל תווך החומר (האדמה) ובכך לשפר את חוזקה. פעולת החדרת הנוזל לקרקע נקראת "דיוס" או "גראוט".

הזרקת הדייס למעבה הקרקע משנה לגמרי את תכונותיה ויוצרת מסה הומוגנית של חלקיקים שאת חוזקם נוכל לחשב וכך לקבוע את פרמטרי התכנון המחודש. שינוי ושיפור תכונות הקרקע ממלאים תפקיד קריטי בתכנון המבנה המבוסס על הקרקע המדוייסת תחת חלוקת העומסים החדשה.
דיוס הקרקע משפיע ישירות על משטר המים שבקרקע (מי תהום) וזאת בשל שינוי בצפיפות הקרקע הנובעת מעצם הדיוס. מבנה הקרקע לאחר הדיוס – ייווצרו עמודונים (גלילים) בעלי קוטר מוגדר. קוטר העמודונים יקבע בהתאם לקצב ההזרקה, לחץ ההזרקה וסוג הקרקע.
שיטות לגראוטינג

קיימות מגוון שיטות וטכניקות המשמשות כיום לדיוס ושיפור תכונות הקרקע (נסקור כאן את העיקריות שבהן)
הזרקה בזחילה (חלחול) - 
הגראוט מוחדר לקרקע בלחץ נמוך וממלא את החללים שבין חלקיקי האדמה, מבלי לשנות באופן מהותי את מבנה ונפחם של חלקיקי הקרקע. בדרך כלל מדובר על ערבוב של מים וצמנט וערב מיוחד, הכל בהתאם לתכונות הרצויות מהקרקע לאחר ההחדרה).
הזרקה בדחיסה (לחץ) - 
גראוט בצמיגות גבוה מוחדר בלחץ גבוה לקרקע ולמעשה מהירות ההזרקה ומהירות חלקיקי הגראוט הזורמים בקרקע יוצרים ערבוב וציפוף של חלקיקי הקרקע שסביבן.
ג`ט גראוטינג (דיוס סילוני) - 
שיטה זו שונה מיתר השיטות בכך שהיא מפרה לגמרי את מבנה חלקיקי הקרקע ויוצרת מבנה חדש של חומר הומוגני בעל תכונות שונות לגמרי מהקרקע אליו הוחדר. שיטת הסילון יכולה להתבצע כמעט וללא תלות בסוג הקרקע, חדירותה או גודל חלקיקיה וזאת בשל הלחץ הגבוה של הסילון. בתאוריה ניתן לשפר את רוב הקרקעות החל מאדמות קלות דרך חרסית וכלה באדמות כבדות יותר – והכול על ידי שימוש בדיוס הסילוני. למרות שניתן להזריק כמעט וכל חומר, בפועל מוזרקים בדרך כלל צמנט ומים (ולעיתים ערב ייעודי). בחירת שיטת הביצוע לדיוס הקרקע תתבצע בהתאם לתכונות הקרקע ולדרישות התכן של המבנה העתידי.
הפרמטרים שיבחנו לפני שתקבע שיטת הדיוס

סוג הקרקע, אחידות החומר ממנו עשויה קרקע, נפח הקרקע המצריכה דיוס, גודל החלקיקים של הקרקע ופיזורם, תכולת המים בקרקע (מי תהום), גבולות אטרברג.
מניתוח הנתונים הנ"ל, נוכל לחשב ולהקיש לגבי כמות הצמנט הדרושה למ"ק כמו גם מהו קצב ההזרקה הרצוי ומהו הלחץ הדרוש להזרקת הדייס. סקר קרקע מקיף (כמו גם ניסיון העבר של המתכנן וקבלן הביצוע) יובילו לבחירת השיטה המועדפת לביצוע הדיוס.
המתכנן יקבע את קוטר ה"עמודים" הדרושים לביצוע באמצעות הדיוס, כמו גם את כמות הצמנט למ"א עמוד אדמה מדוייס ובמידת הצורך יקבע גם שימוש במוסף לשיפור תכונה זו או אחרת (עבידות, דחיית מים וכו`). יחס המים\צמנט הוא שיקבע את חוזק הסופי של עמוד הקרקע המדוייסת ומכאן ייגזרו העומסים המותרים על הקרקע. בדיקת החוזק הלכה למעשה תתבצע על ידי לקיחת דגימות מאתר הדיוס ובדיקתם במעבדת בנייה מוסמכת.
שיטות הזרקה

אנשי ההנדסה (ביצוע ותכנון) עושים שימוש בגראוטינג בשלוש שיטות הזרקות שונות:
הזרקה בודדת (Simplex Method) - צמנט גראוט מוזרק לאדמה בלחץ גבוה (כ40 bar) דרך חרירים בקצה מקדח. הסילון פוגע בקרקע ומערבב אותה עם הגראוט. השיטה מתאימה בעיקר לאדמות בעומק רדוד ולגראוטינג אופקי.
הזרקה כפולה (Duplex Method) - באמצעות צינורות חלולים המכילים מערכת צינורות פנימית כפולה, מוזרם אוויר דחוס בדיוק בנקודת היציאה של הגראוט – רגע לפני ההזרקה לקרקע. פעולה זו מוסיפה אנרגיה לסילון ומאפשרת הגעה לעומקים גדולים יותר (עמוד מצומט בעל קוטר גדול יותר).
הזרקה משולשת (Triplex Method) –שימוש במים בלחץ גבוה בנוסף לאוויר הדחוס על מנת להחדיר את הגראוט לקרקע. הצמנט מוזרק לקרקע מנחיר הממוקם מתחת לנחירים המדירים אוויר בלחץ גבוה ומים בלחץ גבוה.
בלה טרדוש

| --- | --- |

 לידה:  21 ביוני 1910 בודפשט, האימפריה האוסטרו-הונגרית 
 פטירה:  18 בנובמבר 1966 (בגיל 56) בודפשט, הרפובליקה העממית ההונגרית 
 שם לידה:  Wachsmann Béla 
 מקום קבורה:  בית הקברות פרקשרטי בבודפשט 
 מוקד פעילות:  הונגריה 
 מקום לימודים:  האקדמיה למוזיקה פרנץ ליסט בבודפשט, Nemzeti Zenede 
 כלי נגינה:  פסנתר 
 פרסים והוקרה:  פרס פרנץ ארקל (1960) 
 פרופיל ב-IMDb
 חתימה:  
 
המלחין בלה טרדוש בגיל צעיר
בלה טרדוש בצעירותו
בלה טרדוש עם זולטאן קודאי ורעייתו
בלה טרדוש (במקור וקסמן, בהונגרית: Tardos Béla;‏ בודפשט, 21 ביוני 1910 – בודפשט, 18 בנובמבר 1966) היה מלחין יהודי-הונגרי זוכה פרס פרנץ ארקל (פרס ממלכתי הונגרי למלחינים מצטיינים, למנהלים מוזיקליים ולפעילות אמנותית).